ג׳וג׳וטסו קאייסן

* עונה 1
* jujustu kaisen 0

**ג׳וג׳וטסו קאייסן** (ביפנית: 呪術廻戦, בתעתיק: *Jujutsu Kaisen*) הינה סדרת מאנגה מאת גאג׳ה אקוטאמי (בתעתיק: *Gege Akutami*) אשר רצה משנת 2018 (נכון ליוני 2022, מס׳ הפרקים שיצאו עומד על 186) ומספרת את סיפורו של יוג׳י איטאדורי, נער אשר לומד להיות מכשף ג׳וג׳וטסו בכדי לצוד אנרגיות מקוללות: יצורים אשר נוצרו מרגשותיהם השליליים של בני האדם כתוצאה מאירועים טראומתיים ומטרתם להרוג אותם תוך שהוא לומד לשלוט על אישיותו של ריומן סוקונה אשר חי בתוכו לאחר שאכל את אחת מאצבעותיו.

הסדרה זכתה להצלחה רבה (אשר נכון לאפריל 2022, מכירותיה עומדות על מעל 65 מיליון עותקים), שכן גם הפריקוול *ג׳וג׳וטסו קאייסן 0* זכה להצלחה דומה ובעקבות כך נוצרה סדרת אנימה שעונתה הראשונה עלתה ב-3 באוקטובר 2020 ועונתה השנייה תהיה צפויה לעלות במהלך 2023 ונחשבה להצלחה גדולה כשלפיה נחשבה כ״*הסדרה השנייה המדוברת במהלך* *2021* *בטוויטר*״. במקביל, לעלילת הפריקוול יצא סרט אשר שוחרר ביפן ב-24 בדצמבר, 2021 והפך להצלחה עולמית, כשלפיה הגיע למקום השני בטבלת ההכנסות של שוברי הקופות בארצות הברית למשך שבועיים רצופים ואף התברג במקום ה-15 ברשימת הסרטים המכניסים ביפן מכל הזמנים.

## עלילה

עלילת הסדרה מתרחשת ביפן של ימינו בשנת 2018 ומספרת על יוג׳י איטאדורי - נער שגדל אצל סבו לאחר שננטש על ידי הוריו בצעירותו (שכן, לא ידוע אם הם חיים או מתים). לאחר שאיבד את סבו, הבטיח יוג׳י כי יקיים מעשים טובים גם בשביל לקיים את צוואתו של סבו וגם כאשר ימות בעתיד, הוא יהיה מוקף באנשים הקרובים לו. אולם, כאשר הוא פוגש את מגומי פושיגורו, מכשף ג׳וג׳וטסו מתלמד שבא לבית ספרו לחפש אובייקט המקולל, הוא מגלה כי בבית ספרו שוכנות רוחות מקוללות - יצורים אשר נוצרו מרגשותיהם השליליים של בני האדם כתוצאה מאירועים טראומתיים. הרוחות הורגות את חבריו הטובים של יוג׳י וכתוצאה מכך, יוג׳י מבין שזו ההזדמנות שלו לקיים את הבטחתו לסבו בכדי להציל את בית ספרו, אך נתקל באובייקט המקולל אותו חיפש פושיגורו - אצבע השייכת לכהן בשם ריומן סוקונה אשר ידוע כ**מלך הקללות.** בכדי לעזור לפושיגורו, בולע יוג׳י את האצבע מתוך מחשבה שהוא יוכל להשתמש באובייקט מקולל כנגד הקללה עצמה, אך מאבד שליטה ונותן לסוקונה להשתלט על גופו, כשעבור סוקונה זוהי הזדמנות לחזור לעולמם של בני האדם ואף להרוג אותם אחד אחד. כשפושיגורו מגלה זאת, הוא מזמן שיקיגאמי במטרה למנוע את השתלטותו של סוקונה על גופו של יוג׳י כשלאחר מכן מופיע סאטורו גוג׳ו, מכשף ג׳וג׳וטסו בכיר אשר מלמד בתיכון להכשרת מכשפי ג׳וג׳וטסו, אותו תיכון בו פושיגורו לומד תחתיו. גוג׳ו, בניגוד להחלטת מועצת זקני ג׳וג׳וטסו, מונע את הוצאתו האפשרית של יוג׳י להורג ומאמין כי יכולותיו של יוג׳י גורמות לו להראות שהוא בעל פוטנציאל רב עבור שליטתו על סוקונה, שכן גוג׳ו העדיף כי המועצה תוציא אותו להורג רק לאחר שיבלע את כל אצבעותיו של סוקונה, אך בינתיים לוקח אותו תחת חסותו ומצרף אותו לתיכון ג׳וג׳וטסו בשלוחת טוקיו וביחד עם פושיגורו ונערה בשם נובארה קוג׳יסאקי לומד יוג׳י איך לצוד רוחות מקוללות ובכך לממש את עזרתו לטובת האנושות.

### ג׳וג׳וטסו קאייזן 0

עלילת ג׳וג׳וטסו קאייזן 0 מתמקדת במאורעות שהתחוללו שנה לפני העלילה המקורית ולכן היא מהווה את הפריקוול של הסדרה. במרכז העלילה עומד נער בשם יוטה אוקוטסו אשר איבד את חברת ילדותו ריקה אורימוטו בתאונת דרכים. מאז רוחה המקוללת של ריקה מלווה אותו ומגנה עליו בניגוד לרצונו. בכדי לבטל את קללתה האמין יוטה כי על מועצת זקני ג׳וג׳וטסו, אותם מכשפים שהאמין כי הם יוכלו לבטל את קללתה, להרוג אותו, אך גוג׳ו דוחה את הצעתו ומצרף אותו למסגרת הלימודים כששם יוטה מנסה להתחבר לשלישיית השנה הראשונה (כשבעלילה המקורית הם בשנה השנייה) מאקי זנין, טוגה אינומאקי ופנדה ובמקביל מאמין כי יוכל לבטל את קללתה של ריקה מעליו.